作者:李
標題:六州歌頭
內容:高皇神武，善駕馭豪英。攘北狄，驅群盜，命天膺。救蒼生。奈夢繞沙漠，隔溫情，屈和好，召大將，歸兵柄，列樞庭。公指汴京。威已振河洛，不顧身烹。失一時機會，嗟左衽吾民。痛岳家軍。孰扶傾。久沈冤憤，七十載，還復遇，帝王真。表遺列，錫王號，日照臨。激士心。始識安劉計，寧禍己，是忠臣。我乘傳，訪壁壘，想精明。英氣懍然若在，仍題扁、昭揭天恩。笑原頭芳草，一死不能春。交怨人神。